Procol Harum

**Procol Harum** es un gruppo britannic al accentos baroc, formate in 1967, figurante inter le precursores major del rock progressive. Su prime successo, *[[A Whiter Shade of Pale]]* ("Un plus blanc tinta de blanco"), classificate numero 1 in le Regno Unite e numero 5 in le Statos Unite, esseva un singulo de successo planetari e figura de nove hodie in le sondages inter le melior pecias de rock jammais scribite.

## Historia
Al medio del annos 1960, post haber participate a un gruppo ephemere nominate The Paramounts, ubi figurava jam Robin Trower e Chris Copping, le cantator-pianista-compositor Gary Brooker incontrava le poeta Keith Reid. Conjunctemente illes scribeva plure cantos que illos proponeva a artistas in moda, como The Beach Boys, ma sin successo. Decidente alora del interpretar illes ipse, illes recrutava le organista Matthew Fisher, le guitarrista Ray Royer e le bassista David Knights pro formar un gruppo que illos appellava *Procol Harum*. Iste nomine estranie, que esseva iste del catto del un de lor amicos, ha frequentemente essite considerate, sin ration, como significante in lingua latin "ultra del cosas".

Lor prime singulo, *A Whiter Shade of Pale*, inspirate per le *Cantata 140* e de *le Aria* del *3tie Suite pro Orchestra* de Johann Sebastian Bach, tamben remarcabile per su tono a causa del originalitate instrumental del duo clavieros (le incantante organo Hammond de Matthew Fisher appoiate per le piano de Gary Brooker) que per le parolas enigmatic de Keith Reid, obteniva rapidemente un immense successo in tote le mundo.

Post le arrivar del battista B.J. Wilson e le reimplaciamento del guitarrista per Robin Trower, le gruppo cognosceva de nove successo con le singulos *Homburg*, alora *Salty Dog* ("Can salate"). Ma il es in lor albumes que se revelava le melior le richessa de lor musica al harmonias subtil. Al influentia del musica baroc (ultra *A Whiter Shade of Pale*, involvente un large extracto del *1me preludio* de J.-S. Bach in le pecia *Repent Walpurgis*, *Grand Final* sur *Shine on Brightly*, etc.) aggregava le inspirationes del musica blues, rock  e pop que serviva a meravilia le parolas quasi-surrealista de Keith Reid. Ille, ben que non sonava nulle instrumento, esseva considerate como membro a parte integre del Procol Harum e figura sur tote le photos del gruppo.

Proximemente post le sortite de lor tertie album le organista Matthew Fisher quitta le Procol Harum pro comenciar un carriera solo, sequite de pauc per le bassista David Knights. Le ex-Paramounts Chris Copping esseva alora recrutate pro le reimplaciar totos le duo, ma le organo e perdeva su rolo predominante, al avantage del guitarra de Robin Trower. Totevia le joco de ille, multo marcate per iste de Jimi Hendrix, conveniva de minus in minus con le stilo baroc del gruppo e Robin Trower finiva per partir crear su proprie formation. Ille esseva reimplaciate per Dave Ball.

Le successo de lor prime singulo *A Whiter Shade of Pale*, que le gruppo duceva como un balla al puncto de non plus le interpretar al tempore de su concertos, non se essente renovate, le interesse del publico pro le Procol Harum semblava esser distinctemente recadite quando sortiva lor sexte album, le prime in publico, ubi illos esseva accompaniate de 70 musicos e choristas; *Procol Harum Live with the Edmonton Symphony Orchestra* habeva un successo resonante (classificate 5te al Statos Unite), particularmente gratias a lor reprisa orchestrate de un pecia de lor prime album, *Conquistador* ("Conquisitor"). Le successo esseva de nove al incontro con lor album sequente, *Grand Hotel*, ma deinde le venditas del gruppo, handicapate per su frequente cambiamentos de musicos, recadeva. Procol Harum esseva finalmente dissolvite in 1977 e Gary Brooker comenciava un carriera solo, alora le gruppo operava su retorno in 1991, reuniente le membros major de su comenciamento, ante de incatenar de nove le cambiamentos de personal circa del inseparabile duo formate per Gary Brooker e Keith Reid.

Habente de nove quitate le gruppo, Matthew Fisher, co-autor del pecia, intentava in 2006 un processo a Gary Brooker pro obtener, quaranta annos post su sortite, derectos sur *A Whiter Shade of Pale*. In su judicio le corte a illo ha concedite 40% del receptas de derectos de autor a venir ma, al reguardo de su silentio durante tote iste periodo, le ha rejection in su demanda concernante le summas incassate durante le quatro decennios passate.

## Composition del gruppo
* Gary Brooker: canto, piano (1967-1977, desde 1991)
* Matthew Fisher: organo (1967-1969, desde 1991)
* David Knights: basso (1967-1969)
* Robin Trower: guitarra (1967-1971, 1991-1992)
* B. J. Wilson: batteria (1967-1977)
* Keith Reid: parolas (1967-1977, desde 1991)
* Chris Copping: organo, basso (1970-1977)
* Alan Cartwright: basso (1971-1976)
* Dave Ball: guitarra (1971-1973)
* Mick Grabham: guitarra (1973-1977)
* Pete Solley: organo, synthesisator (1976-1977)
* Dee Murray: basso (1977)
* Dave Bronze: basso (1991-1993)
* Mark Brzezicki: batteria (1991-2004)
* Don Snow: synthesisatores (1991-1992)
* Jerry Stevenson: guitarra, mandolino (1991-1992)
* Geoff Whitehorn: guitarra (desde 1992)
* Matt Pegg: basso (desde 1993)
* Josh Phillips: organo (desde 2004)
* Geoff Dunn: batteria (desde 2004)

## Albumes
* 1967: *[[Procol Harum (album)|Procol Harum]]* (equalmente reeditate sub le titulo *A Whiter Shade of Pale*)
* 1968: *[[Shine on Brightly]]*
* 1969: *[[A Salty Dog]]*
* 1970: *[[Home (Procol Harum)|Home]]*
* 1971: *[[Broken Barricades]]*
* 1972: *[[Procol Harum Live with the Edmonton Symphony Orchestra]]* (de concerto)
* 1973: *[[Grand Hotel (album)|Grand Hotel]]*
* 1974: *[[Exotic Birds and Fruit]]*
* 1975: *[[Procol's Ninth]]*
* 1977: *[[Something Magic]]*
* 1991: *[[The Prodigal Stranger]]*
* 1996: *[[The Long Goodbye]]*
* 1997: *[[Ain't Nothin' to Get Excited About]]* (sub le nomine de *Liquorice John Death*)
* 1999: *[[Live at the BBC (Procol Harum)|Live at the BBC]]* (registration in 1974)
* 2003: *[[The Well's on Fire]]*
* 2007: *[[Secrets of the Hive]]*
* 2008: *[[One Eye to the Future - Live in Italy 2007]]* (de concerto)
* 2009: *[[In Concert With the Danish National Concert Orchestra and Choir]]* (de concerto)
* 2017: *Novum*